Αυτό το λήμμα αφορά την Περιοχή.  Για την Αγροτική Περιοχή (ή Επαρχία), δείτε: Αγροτική Περιοχή Ντζόμπε.  Για την Αστική Περιοχή (ή Επαρχία), δείτε: Αστική Περιοχή Ντζόμπε.  Για την πόλη, δείτε: Ντζόμπε.  
Συντεταγμένες: 9°15′00″S 35°00′00″E﻿ / ﻿9.250°S 35.000°E﻿ / -9.250; 35.000

| Περιοχή Ντζόμπε ήΕπαρχία Ντζόμπε*(Njombe District)* |
| --- |
| Τοπική ονομασία | *Wilaya ya Njombe* |
| Χάρτης της Τανζανίας (σε ανοικτό γκρι) όπου φαίνονται:α. οι Περιφέρειες Ντζόμπε και Ιρίνγκα (σε ανοικτό πράσινο) καιβ. η παλαιά Περιοχή Ντζόμπε (σε σκούρο πράσινο). |
| Χώρα | Τανζανία ! Τανζανία |
| Ζώνη | Νότια Υψίπεδα |
| Περιφέρεια | Ντζόμπε*(Njombe Region)* |
| Πρωτεύουσα | Ντζόμπε*(Njombe)* |
| Ζώνη Ώρας Ανατολικής Αφρικής | +3 |
| Ταχυδρομικός Κώδικας | 59xxx |
| Κωδικός κλήσης | 026 |
|

Η **Περιοχή Ντζόμπε** (Αγγλικά: *Njombe District*, Σουαχίλι: *Wilaya ya Njombe*), είναι μια πρώην περιοχή της Περιφέρειας Ιρίνγκα *(Iringa Region)* στην Τανζανία. Οι σημερινές περιοχές Ντζόμπε είναι η Αγροτική Περιοχή Ντζόμπε *(Njombe Rural District)* και η Αστική Περιοχή Ντζόμπε *(Njombe Urban District)*.

Μέχρι το 2012, η Περιοχή Ντζόμπε *(Njombe District)* αποτελούσε μια από τις περιοχές της Περιφέρειας Ιρίνγκα *(Iringa Region)*. Το 2012, η περιοχή που ήταν εντός της παλαιάς Περιοχής Ντζόμπε *(Njombe District)*, ενσωματώθηκε στη νέα Περιοχή Ντζόμπε *(Njombe District)*. Εντός της νέας περιοχής, δημιουργήθηκαν τρεις περιοχές οι οποίοι περιείχαν Τμήματα τα οποία προηγουμένως ανήκαν στην Περιοχή Ντζόμπε *(Njombe District)*: Αγροτική Περιοχή Ντζόμπε *(Njombe Rural District)*, Αστική Περιοχή Ντζόμπε *(Njombe Urban District)* και Περιοχή Ουανγκινγκ'όμπε *(Wanging'ombe District)*. Επιπλέον, στην Περιοχή Ντζόμπε *(Njombe District)*, προστέθηκαν από την Περιφέρεια Ιρίνγκα *(Iringa Region)*, η Περιοχή Μακέτε *(Makete District)* και η Περιοχή Λουντέουα *(Ludewa District)*.

Ετυμολογία
----------

Εξορυγμένος άνθρακας στην Περιοχή Λουντέουα, πλησίον της Λίμνης Νυάσα.
Η ονομασία Ντζόμπε *(Njombe)*, προέρχεται από την ονομασία ενός είδους δέντρου το οποίο στον ενικό ονομάζεται *"Mdzombe"* και στον πληθυντικό *Mazdombe*, το οποίο κυριαρχούσε σε μια περιοχή, γνωστή ως Μντάντου *(Mdandu)*. Και ήταν στο Μντάντου *(Mdandu)*, όπου οι Γερμανοί επέλεξαν να χτίσουν το διοικητικό αρχηγείο και μια αμυντική περίφραξη· την Μπόμα.

Κατά τη διάρκεια της Γερμανικής Αποικιοκρατίας, αυτό το είδος του δέντρου είχε ιατρική αξία.

Πληθυσμός
---------

Κατά το 2002, σύμφωνα την Εθνική Απογραφή της Τανζανίας, ο πληθυσμός στην Περιοχή Ντζόμπε *(Njombe District)*, ήταν 420.348 άτομα. Ένα μεγάλο μέρος του πληθυσμού είναι Χριστιανοί, λιγοστοί είναι Μουσουλμάνοι και κάποιοι εξασκούν την τοπική Θρησκεία.

Απαρίθμηση των Ελλήνων στην Περιφέρεια Ντζόμπε (κατά το 1950)
-------------------------------------------------------------

Η Περιοχή Ντζόμπε *(Njombe District)*, βρίσκεται 160 περίπου μίλια νοτιοδυτικά της Ιρίνγκας *(Iringa)*. Η περιοχή είναι ορεινή και ψυχρή, με πολύ υγιεινό κλίμα. Εδώ, καλλιεργείται εντατικά το πύρεθρον. Η Περιοχή Ντζόμπε *(Njombe District)*, συνολικά αριθμεί οκτώ Έλληνες, τις οικογένειες των:

* Νικολάου Παναγιωτόπουλου (εκ Πελοποννήσου)
* Δημητρίου Δαλάρη (εξ Ηπείρου)

Οικονομικές Δραστηριότητες
--------------------------

Οι κύριες οικονομικές δραστηριότητες των κατοίκων στη Ντζόμπε *(Njombe)*, περιλαμβάνουν την καλλιέργεια των καλλιεργούμενων τροφίμων. Η Ντζόμπε *(Njombe)* ήταν ένας από τους μεγαλύτερους παραγωγούς της Ιρλανδικής πατάτας, αραβοσίτου και εν μέρει φασολιών.

Όσο για τις καλλιέργειες εισοδήματος, παράγονται σε μεγάλες ποσότητες, ξυλεία πυλώνων ηλεκτρισμού. Πρόσφατα ένα μεγάλο μέρος του πληθυσμού έχει ξεκινήσει στη φύτευση δέντρων για ξυλεία. Τα κοινά είδη δέντρων που καλλιεργούνται εδώ, περιλαμβάνουν σε ένα πολύ μεγάλο ποσοστό, τα Πεύκα και λιγότερο τους Ευκαλύπτους και τα Κυπαρίσσια.

Η ξυλεία πωλείται απευθείας στο Νταρ ες Σαλαάμ *(Dar es Salaam)*, όπου υπάρχει μεγαλύτερη αγορά και πωλείται τοπικά για ξυλουργικές εργασίες, οικοδομικές και κατασκευαστικές δραστηριότητες.

Τμήματα
-------

Από το 2002, η Περιοχή Ντζόμπε *(Njombe District)*, διαιρείται διοικητικά σε είκοσι πέντε Τμήματα:

* *Idamba*
* *Igongolo*
* *Igosi*
* *Ikondo*
* *Ikuna*
* *Ilembula*
* *Imalinyi*
* *Iwungilo*
* *Kidegembye*
* *Kifanya*
* *Luduga*
* *Lupembe*
* *Luponde*
* *Mahongole*
* *Makambako*
* *Matola*
* *Mdandu*
* *Mtwango*
* *Njombe Mjini*
* *Saja*
* *Usuka*
* *Uwemba*
* *Wangama*
* *Wanging'ombe*
* *Yakobi*

Δείτε επίσης
------------

* Διοικητικές υποδιαιρέσεις της Τανζανίας
* Περιφέρεια Ντζόμπε
* Ντζόμπε

Σημειώσεις
----------

1. ↑   ΠΡΟΣΟΧΗ: Ο Χάρτης είναι παλαιός, εμφανίζει επτά και όχι εννέα περιοχές.
2. ↑   Χάριν της μετάφρασης, προτιμήθηκε να διατηρηθούν τα τμήματα με την Αγγλική-Σουαχίλι γραφή έναντι της Ελληνικής τους γραφής. Ο λόγος που γίνεται αυτό, είναι διότι ορισμένες ονομασίες δεν μπορούν να αποδοθούν 100% με την Ελληνική γραφή, π.χ. τόσο η Αγγλική-Σουαχίλι ονομασία *Idamba* όσο και η ονομασία *Idaba*, στα Ελληνικά γράφονται ως «Ιντάμπα». Η αναγραφή λοιπόν της Αγγλικής-Σουαχίλι ονομασίας, μας βοηθά στη συγκεκριμένη περίπτωση, να δούμε ότι η Ελληνική ονομασία προφέρεται ως «Ι-ντά-μ(ου)-μπα» και όχι ως «Ι-ντά-μπα» (γιατί δεν είναι *Idaba* αλλά *Idamba*). Υπάρχουν αρκετές τέτοιες περιπτώσεις, οπότε η παράλληλη παράθεση της Αγγλικής-Σουαχίλι ονομασίας, διευκολύνει στην Ελληνική ανάγνωση της ονομασίας. Επιπλέον, όπου υπάρχει ονομασία σε Ελληνική γραφή, παρατίθεται απαραιτήτως *(εντός παρενθέσεως)* και η Αγγλική-Σουαχίλι ονομασία, ώστε να διευκολυνθεί περαιτέρω, ο μη εξοικειωμένος (με τις Σουαχίλι ονομασίες) αναγνώστης.

Παραπομπές σημειώσεων

Παραπομπές
----------

1. ↑
2. ↑  Ιωάννης Ν.Τσόντος (1953). «Ντζόμπε». *Έλληνες εν τη Ξένη (Τανγκανίκα) 1951-1953*. Λευκωσία - Κύπρος: Τύποις "Ζάβαλλη". σελ. 232.

Πηγές
-----

* (Αγγλικά) Njombe District Homepage for the 2002 Tanzania National Census

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 127065853
* LCCN: no2009003045

 |

 |